เป็นแผลที่นิ้วเท้าเป็นมาจะเดือนนึงแล้วกินยาตามที่เภสัชบอกทุกอย่างแต่อาการยังเหมือนเดิมเลยมีหนองที่แผลและแผลเปลียกตลอดพยายามเช็ดให้แห้งตลอดบริเวณรอบๆแผลจะคันตลอดแบบนี้ต้องทำยังไงคะ
สวัสดีค่ะ แผลที่นิ้วเท้าดังกล่าวมานั้น ไม่แน่ใจว่าสาเหตุเกิดจากอะไร ซึ่งหากเป็นแผลที่สัมพันธ์กับอุบัติเหตุ อาจต้องมีการเย็บ ทำแผล ให้ยาฆ่าเชื้อเพื่อลดโอกาสการติดเชื้อ หรือถ้าเป็นแผลที่เกิดขึ้นเองจากการติดเชื้อแบคทีเรียก็ควรได้ยาฆ่าเชื้อที่ตรงกับโรคและกรีดระบายหนองออกด้วยหากมีหนองมากโดยหากเป็นมาต่อเนื่องเรื้อรัง 1 เดือน อาการไม่ดีขึ้น ยังมีหนองที่แผลมาก แผลไม่แห้ง เจ็บปวดรอบๆแผล แสดงว่าแผลอาจจะยังไม่หาย แนะนำการไปพบแพทย์เพื่อตรวจลักษณะแผลเพิ่มเติมอีกครั้ง ว่าควรได้รับการรักษาต่อเนื่องอย่างไร เช่นการกรีดระบายหนอง การทำแผลที่รพ.ต่อเนื่อง หากมีเบาหวาน อาจจะต้องควบคุมระดับน้ำตาลให้ดีร่วมด้วย เป็นต้นเบื้องต้นกินยาแก้ปวดได้ พยายามให้แผลแห้ง ไม่ให้โดนน้ำโดยตรง ทำแผลที่สถานพยาบาลใกล้บ้าน